(Σημείωση: Ο παρακάτω πίνακας περιεχομένων δεν αποτελεί το τελικό κείμενο, διότι εκκρεμούν ορθογραφικές και συντακτικές διορθώσεις)

ΠΙΝΑΚΑΣ ΠΕΡΙΕΧΟΜΕΝΩΝ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Β΄

ΣΥΝΕΔΡΙΑΣΗ ΡΝΖ΄

Τρίτη 25 Ιουλίου 2017

ΘΕΜΑΤΑ

Α. ΕΙΔΙΚΑ ΘΕΜΑΤΑ
1. Επικύρωση Πρακτικών, σελ.
2. Ειδική Ημερήσια Διάταξη:

Συζήτηση και ψήφιση, σύμφωνα με τις διατάξεις του άρθρου 76 του Συντάγματος και του άρθρου 118 του Κανονισμού της Βουλής, της πρότασης του Προέδρου της Βουλής: «Για την τροποποίηση διατάξεων του Κανονισμού της Βουλής - Μέρος Β’ (ΦΕΚ 51 Α΄/10.4.1997) και Μέρος Κοινοβουλευτικό (ΦΕΚ 106 Α΄/24.6.1987), όπως ισχύει», σελ.
3. Επί διαδικαστικού θέματος, σελ.

ΠΡΟΕΔΡΕΥΩΝ

ΛΥΚΟΥΔΗΣ Σ. , σελ.

ΟΜΙΛΗΤΕΣ

Α. Επί της Ειδικής Ημερήσιας Διάταξης:
ΑΜΥΡΑΣ Γ. , σελ.
ΚΑΒΑΔΕΛΛΑΣ Δ. , σελ.
ΚΑΜΜΕΝΟΣ Δ. , σελ.
ΚΟΖΟΜΠΟΛΗ - ΑΜΑΝΑΤΙΔΗ Π. , σελ.
ΠΑΠΠΑΣ Χ. , σελ.
ΠΑΦΙΛΗΣ Α. , σελ.
ΤΡΑΓΑΚΗΣ Ι. , σελ.

Β. Επί διαδικαστικού θέματος:
ΒΟΥΤΣΗΣ Ν. , σελ.
ΚΕΓΚΕΡΟΓΛΟΥ Β. , σελ.
ΛΥΚΟΥΔΗΣ Σ. , σελ.

ΠΡΑΚΤΙΚΑ ΒΟΥΛΗΣ

ΙΖ΄ ΠΕΡΙΟΔΟΣ

ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ

ΣΥΝΟΔΟΣ Β΄

ΣΥΝΕΔΡΙΑΣΗ ΡΝΖ’

Τρίτη 25 Ιουλίου 2017

Αθήνα, σήμερα στις 25 Ιουλίου 2017, ημέρα Τρίτη και ώρα 10.09΄, συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Ζ΄ Αντιπροέδρου αυτής κ. **ΣΠΥΡΙΔΩΝΟΣ ΛΥΚΟΥΔΗ**.

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, αρχίζει η συνεδρίαση.

Εισερχόμαστε στην

**ΕΙΔΙΚΗ ΗΜΕΡΗΣΙΑ ΔΙΑΤΑΞΗ**

Αποφάσεις Βουλής: συζήτηση και ψήφιση, σύμφωνα με τις διατάξεις του άρθρου 76 του Συντάγματος και του άρθρου 118 του Κανονισμού της Βουλής, της πρότασης του Προέδρου της Βουλής: «Για την τροποποίηση διατάξεων του Κανονισμού της Βουλής - Μέρος Β΄ (ΦΕΚ 51 Α΄/10.4.1997) και Μέρος Κοινοβουλευτικό (ΦΕΚ 106 Α΄/24.6.1987), όπως ισχύει».

Προτείνω να λάβει τον λόγο ένας εισηγητής από κάθε κόμμα για δέκα λεπτά και αν επιθυμεί κάποιος Βουλευτής να μιλήσει, να λάβει τον λόγο για πέντε λεπτά.

Συμφωνεί το Σώμα;

**ΠΟΛΛΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το Σώμα συνεφώνησε.

Τον λόγο έχει η εισηγήτρια της Πλειοψηφίας κ. Παναγιώτα Κοζομπόλη - Αμανατίδη για δέκα λεπτά.

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ευχαριστώ, κύριε Πρόεδρε.

Από την πρώτη συνεδρίαση της Επιτροπής Κανονισμού της τρέχουσας περιόδου τέθηκε ως στόχος η αναμόρφωση, η τροποποίηση, ο εξορθολογισμός και η κωδικοποίηση του Κανονισμού της Βουλής και ειδικά το Β΄ Μέρος, που ρυθμίζει την οργάνωση των Υπηρεσιών του Κοινοβουλίου και τη διαχείριση του ανθρώπινου δυναμικού, οι διατάξεις του οποίου ήταν αποσπασματικές, συχνά χωρίς καμμία συνοχή ή διασύνδεση μεταξύ τους, με αποτέλεσμα να προκύπτουν δυσλειτουργίες και γραφειοκρατικές αγκυλώσεις, ανορθολογική διαχείριση ανθρώπινων πόρων, αναξιοκρατία και αδιαφάνεια στη διοίκηση της Βουλής.

Με την αταλάντευτη θέληση του Προέδρου της Βουλής, που είναι και Πρόεδρος της Επιτροπής Κανονισμού της Βουλής, με τη βοήθεια της Επιστημονικής Επιτροπής της Βουλής και των αρμόδιων Υπηρεσιών και κυρίως με συναινετικές διαδικασίες από όλες τις δυνάμεις, από όλα τα μέλη της επιτροπής, βρισκόμαστε σήμερα στην ευχάριστη θέση να ολοκληρώσουμε έναν μεγάλο κύκλο αλλαγών, ώστε να ακολουθήσει η κωδικοποίηση του Κανονισμού της Βουλής.

Στο σημείο αυτό επιτρέψτε μου να πω ότι οι τροποποιήσεις που έχουν γίνει κατά καιρούς και έχουν ψηφιστεί από την Ολομέλεια και στο Α΄ και στο Β΄ Μέρος έχουν τεθεί ήδη σε εφαρμογή. Θέλω να πω από αυτό εδώ το Βήμα ότι κατ’ εφαρμογήν τους αναδείχτηκαν πρόσφατα οι προϊστάμενοι των Γενικών Διευθύνσεων της Βουλής, όπου η Βουλή πρώτη από όλον τον δημόσιο τομέα εφάρμοσε τον ν.4369/2016 –προσαρμοσμένο βέβαια στη Βουλή- για την κρίση προϊσταμένων.

Οι τροποποιήσεις που έρχονται σήμερα προς ψήφιση στην Ολομέλεια της Βουλής αφορούν σε εκ παραδρομής σφάλματα που διαπιστώθηκαν κατά τη διάρκεια των τροποποιήσεων και τώρα εν όψει της κωδικοποίησης, σε διευκρινιστικές ρυθμίσεις για την καλύτερη λειτουργία ορισμένων Υπηρεσιών και σε ρυθμίσεις που ενισχύουν την αυτόνομη διαχείριση των οικονομικών της Βουλής.

Έτσι, με το άρθρο 1 διορθώνονται προφανή σφάλματα που αναδείχτηκαν κατά την κωδικοποίηση και ενσωμάτωση της εκτεταμένης τροποποίησης του Κανονισμού της Βουλής.

Με το άρθρο 2 διευκρινίζονται συγκεκριμένες αρμοδιότητες των Υπηρεσιών υποστήριξης των διαρκών επιτροπών.

Με το άρθρο 3 επανακαθορίζονται οι αρμοδιότητες του τμήματος πληρωμών και πάγιας προκαταβολής της Διεύθυνσης Οικονομικών Υπηρεσιών στο πλαίσιο της αυτόνομης οικονομικής λειτουργίας της Βουλής.

Με το άρθρο 4 ορίζεται η Υπηρεσία Τεχνικής Υποστήριξης και Υποβοήθησης των Επιτροπών Επιλογής Προϊσταμένων Οργανικών Μονάδων της Βουλής. Σημαντική είναι η ρύθμιση του άρθρου 5, με το οποίο ορίζεται η ψηφιακή υπογραφή μέσα στη Βουλή. Ορίζεται ότι η Βουλή των Ελλήνων δύναται να εκδίδει και να διαχειρίζεται ψηφιακά πιστοποιητικά για τα μέλη του Κοινοβουλίου, τους υπαλλήλους της Βουλής, τους επιστημονικούς συνεργάτες των Βουλευτών και γενικότερα για οποιοδήποτε πρόσωπο διατηρεί λογαριασμό στα ηλεκτρονικά συστήματα της Βουλής. Για τον λόγο αυτό δημιουργείται Γραφείο Διαχείρισης Ψηφιακών Πιστοποιητικών με αρμοδιότητα την έκδοση και διαχείριση των ψηφιακών πιστοποιητικών καθώς και την έκδοση ψηφιακών αντιγράφων.

Το άρθρο 6 ορίζει ότι η προβλεπόμενες θέσεις –δεν δημιουργούνται νέες θέσεις- μπορούν να καλύπτονται και με απόσπαση δικηγόρων απασχολούμενων με πάγια αντιμισθία με σχέση έμμισθης εντολής δικηγόρων του δημοσίου τομέα, επιτυγχάνοντας έτσι μια χρηματική εξοικονόμηση.

Με το άρθρο 7 ορίζεται ότι η εξαίρεση από την υποχρεωτική αναστολή του δικηγορικού λειτουργήματος, που ισχύει για τους μετακλητούς υπαλλήλους, επεκτείνεται και στους υπαλλήλους δικηγόρους που απασχολούνται στα Γραφεία του Προέδρου της Βουλής, του Γενικού Γραμματέα της Βουλής και των Προέδρων των Κοινοβουλευτικών Ομάδων.

Το άρθρο 8 έχει να κάνει με τις μετακινήσεις των υπαλλήλων της Βουλής. Παλιά, οι μετακινήσεις των υπαλλήλων γίνονταν με διαβλητό τρόπο, δηλαδή οποιαδήποτε στιγμή και με απόφαση του Γενικού Γραμματέα. Ήδη έχουν ψηφιστεί διατάξεις σύμφωνα με τις οποίες το κριτήριο για τις μετακινήσεις είναι οι ανάγκες των Υπηρεσιών και η καλύτερη λειτουργία τους. Οι μετακινήσεις των υπαλλήλων, εκτός από ειδικές περιπτώσεις, τώρα γίνονται δύο φορές τον χρόνο με απόφαση του υπηρεσιακού συμβουλίου. Προηγουμένως, οι Υπηρεσίες αναρτούν τις ανάγκες τους και οι υπάλληλοι τις επιθυμίες τους.

Με τις υπό ψήφιση σήμερα διατάξεις αποσαφηνίζεται ότι η αρχική τοποθέτηση του προσωπικού γίνεται με απόφαση του Προέδρου της Βουλής με γνώμονα τις ανάγκες των Υπηρεσιών και τα προσόντα των υπαλλήλων. Περαιτέρω, σχετικά με μετακίνηση του προσωπικού και προς σκοπό του καλύτερου προγραμματισμού του έργου των Υπηρεσιών της Βουλής ορίζεται ότι οι γενικές διευθύνσεις και οι οργανικές μονάδες, που υπάγονται διοικητικά στον Πρόεδρο της Βουλής, υποβάλλουν, όχι κάθε έξι μήνες όπως ήταν πριν, αλλά το τελευταίο τρίμηνο κάθε έτους στη Διεύθυνση Ανθρώπινου Δυναμικού και Επιμόρφωσης έκθεση αναγκών τους σε ανθρώπινο δυναμικό. Έχει αλλάξει, δηλαδή, η διάταξη για το πώς γίνονται οι μετακινήσεις, αλλά τώρα αλλάζει και το χρονικό σημείο, μία φορά τον χρόνο -το τελευταίο τρίμηνο- και όχι δύο φορές.

Με το άρθρο 9 προσαρμόζονται οι μισθολογικές αποδοχές των γιατρών της Βουλής με τις αποδοχές των γιατρών και οδοντιάτρων του Εθνικού Συστήματος Υγείας.

Με τα άρθρα 10 και 11 ρυθμίζεται το σύστημα πληρωμών. Αποσαφηνίζεται ότι οι διατάξεις του δημόσιου λογιστικού, που τις βρίσκουμε στις διατάξεις του ν.4270/2014, εφαρμόζονται και για τη Βουλή. Προβλέπεται το άνοιγμα διακριτού λογαριασμού με την επωνυμία «Βουλή των Ελλήνων» στην Τράπεζα της Ελλάδος, μέσω του οποίου θα γίνονται οι πληρωμές της Βουλής, οι οποίες μέχρι σήμερα γίνονταν μέσω ΔΟΥ.

Σχετική με την παραπάνω διάταξη είναι και η διάταξη του άρθρου 12, με την οποία επανακαθορίζεται η διαδικασία πληρωμής δαπανών του προϋπολογισμού της Βουλής. Έτσι ορίζεται ότι η πληρωμή των αποζημιώσεων και κάθε άλλης απολαβής των Βουλευτών, των αποδοχών, των δαπανών του προσωπικού της Βουλής, των επιστημονικών συνεργατών των Βουλευτών και του προσωπικού που εξυπηρετεί ανάγκες της Βουλής, καθώς και κάθε άλλη δαπάνη της Βουλής, πραγματοποιείται μέσω του πληροφοριακού της συστήματος με χρήση διαδικτυακών υπηρεσιών που παρέχονται από τη Γενική Γραμματεία Πληροφορικών Συστημάτων του Υπουργείου Οικονομικών.

Με το άρθρο 13 η υφιστάμενη Νομική Υπηρεσία της Βουλής εντάσσεται στην Επιστημονική Υπηρεσία της Βουλής για λόγους ουσιαστικούς και λειτουργικούς.

Με το άρθρο 14 θεσπίζεται μια συγκεκριμένη διάταξη. Προτείνεται η σύσταση δύο θέσεων ειδικών συμβούλων στο Επιστημονικό Συμβούλιο της Βουλής για μια τριετία, με αποδοχές προϊσταμένου Διεύθυνσης Επιστημονικής Υπηρεσίας της Βουλής. Οι δύο αυτοί υπάλληλοι που τοποθετούνται σε αυτές τις δύο θέσεις, σκοπό έχουν την επικουρία της Επιστημονικής Υπηρεσίας της Βουλής εν όψει και της πρώτης εφαρμογής και κωδικοποίησης του νέου Κανονισμού της Βουλής Μέρος Β΄. Οι θέσεις αυτές καταλαμβάνονται λόγω της μεγάλης πείρας που διαθέτουν από τους ασκήσαντες, εν προκειμένω τις ασκήσασες, σε καθήκοντα προϊσταμένου Γενικής Διεύθυνσης της Βουλής κατά το αμέσως προηγούμενο διάστημα και παύουν να υφίστανται μετά την παρέλευση τριετίας από την πλήρωσή τους.

Τελειώνοντας, με τις διατάξεις των άρθρων 15 και 16 τροποποιούνται τα άρθρα 120 και 160 του Κανονισμού της Βουλής -το Α΄ Μέρος- για να προσαρμοστούν στα παραπάνω που ανέφερα.

Με το άρθρο 17 ορίζεται ο χρόνος έναρξης και ισχύος της προτεινόμενης πρότασης, ο οποίος είναι από τη δημοσίευση της σημερινής απόφασης της Ολομέλειας στην Εφημερίδα της Κυβερνήσεως.

Ευχαριστώ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κυρία συνάδελφε.

Τον λόγο έχει ο εισηγητής της Νέας Δημοκρατίας κ. Ιωάννης Τραγάκης.

Κύριε συνάδελφε, ορίστε, έχετε τον λόγο.

**ΙΩΑΝΝΗΣ ΤΡΑΓΑΚΗΣ:** Κυρίες και κύριοι συνάδελφοι, στις 28-6-2016 είχαμε κάνει μια εκτεταμένη αναθεώρηση-τροποποίηση του Κανονισμού της Βουλής. Τα κυριότερα σημεία τής τότε τροποποίησης για εμένα ήταν:

Πρώτον, οι ειδικοί κανονισμοί οι οποίοι ενετάχθησαν στο Μέρος Β΄ του Κανονισμού και το γεγονός ότι ορισμένες αλλαγές, οι οποίες έπρεπε να γίνουν σε εφαρμογή του νόμου του Υπουργού Διοικητικής Μεταρρύθμισης, προσαρμόστηκαν στις διαδικασίες της Βουλής.

Εδώ εμείς προσαρμοζόμενοι κάναμε ήδη εφαρμογή, κάναμε την πρώτη αξιολόγηση για τους γενικούς διευθυντές, έπονται και οι υπόλοιπες αξιολογήσεις. Δεν ξέρω εάν είναι στις προθέσεις σας να ξεκινήσουν οι αιτήσεις για τις αξιολογήσεις των διευθυντών από τις 4 Αυγούστου και να λήξουν στις 11 Σεπτεμβρίου.

Κύριε Πρόεδρε, επειδή παρεμβάλλονται οι ημέρες των διακοπών και επειδή οι ενδιαφερόμενοι πρέπει να μαζέψουν πάρα πολλά χαρτιά για να υποβάλουν την υποψηφιότητα και επειδή έχουν και το δικαίωμα να υποβάλουν υποψηφιότητα σε τρεις Διευθύνσεις, θα δημιουργηθεί ένα πρόβλημα. Θα έλεγα, λοιπόν, εάν είναι δυνατόν, να το μετακινήσουμε αυτό και να αρχίσουν οι αιτήσεις από τον Σεπτέμβριο, ώστε να έχουν τη δυνατότητα αυτή για να μπορέσουν να αξιοποιήσουν αυτό το χρονικό διάστημα για να βγάλουν τα χαρτιά τα οποία απαιτούνται.

Στη σημερινή τροποποίηση του Κανονισμού εγώ ξεχωρίζω ένα και πολύ σημαντικό θέμα. Επιβάλλεται η αυτονομία της Βουλής και αυτό έχει πολύ μεγάλη σημασία. Και όχι μόνο επιβάλλεται, αλλά επιβάλλεται και με γνωμοδότηση του Επιστημονικού Συμβουλίου της Βουλής, που είναι πολύ σημαντικό, διότι οι γνωμοδοτήσεις του Επιστημονικού Συμβουλίου είναι πάντοτε σεβαστές τουλάχιστον από τη Βουλή. Δεν ξέρω τι γίνεται με την Κυβέρνηση, εκεί έχω πολλές αντιρρήσεις, διότι όλοι εμείς, οι οποίοι ανατρέχουμε στην έκθεση της Επιστημονικής Επιτροπής της Βουλής σε ό,τι αφορά τη γνωμοδότηση για τη συνταγματικότητα ορισμένων νόμων υπάρχουν πάρα πολλές διαφορές και τις περισσότερες φορές είναι πολύ σημαντικό αυτό. Η Κυβέρνηση δεν λαμβάνει υπ’ όψιν καθόλου σχεδόν αυτές τις γνωμοδοτήσεις του Επιστημονικού Συμβουλίου της Βουλής.

Το θεωρώ, λοιπόν, πολύ σημαντικό αυτό, διότι η αυτονομία της Βουλής -και όχι η αυτοτέλεια, διότι είναι αυτονομία της Βουλής- μας δίνει το δικαίωμα να είμαστε εμείς υπεύθυνοι για τα του οίκου μας. Και αυτό είναι το πιο σημαντικό για εμένα θέμα.

Εκείνο που θα πρέπει να προχωρήσουμε σαν επόμενο βήμα, νομίζω το εξήγγειλε κιόλας ο κύριος Πρόεδρος όταν συζητούσαμε στην Επιτροπή Κανονισμού, είναι η κωδικοποίηση όχι μόνο του Β΄ Μέρους, το οποίο είναι αχανές, αλλά και του Α΄ Μέρους, δηλαδή του Κοινοβουλευτικού Μέρους. Θα πρέπει να πάψουν να υπάρχουν οι αστερίσκοι από την τροποποίηση που είχαμε κάνει το 2001. Υπάρχουν ακόμα και τροποποιήσεις του 1996 που είχαμε κάνει. Άρα η κωδικοποίηση είναι ένα θέμα το οποίο είναι πάρα πολύ σημαντικό.

Θα προχωρήσω στα άρθρα. Και θα ζητήσω την άδεια του Σώματος τοποθετούμενος επί των άρθρων να ψηφίζω κιόλας, διότι επειδή είμαι εισηγητής στην Επιτροπή Θεσμών και Διαφάνειας, δεν θα είμαι εδώ κατά τη διάρκεια της ψηφοφορίας των άρθρων.

Στο πρώτο άρθρο διορθώνονται ορισμένες παραβλέψεις -δεν θα έλεγα σφάλματα- σε ό,τι αφορά τη γενικευμένη τροποποίηση την οποία είχαμε κάνει στις 28-6-2016. Αυτά τα συμπληρώνουμε τώρα. Μάλιστα αυτή η απόφαση έχει και το ΦΕΚ Α΄122.

Με το άρθρο 2, κάτι το οποίο θα είναι πολύ λογικό, διευκρινίζεται ότι η συγκρότηση και η λειτουργία της Ειδικής Επιτροπής Εξοπλιστικών Προγραμμάτων και Συμβάσεων και της Ειδικής Διαρκούς Επιτροπής για την παρακολούθηση του Συστήματος Κοινωνικής Ασφάλισης ανήκουν στη Διεύθυνση Διαρκών Επιτροπών.

Το άρθρο 3 αναφέρεται στη πάγια προκαταβολή της Διεύθυνσης Οικονομικών και του Τμήματος Πληρωμών της Βουλής. Αυτό έχει σχέση με την αυτονομία της Βουλής.

Το άρθρο 4 αναφέρεται -και εκεί θα πέσει πάρα πολλή δουλειά στη Διεύθυνση Ανθρωπίνου Δυναμικού και Επιμόρφωσης- για να ορίσει και να ασκήσει τις σχετικές αρμοδιότητες κατά τα οριζόμενα στο άρθρο 82, πρώην 88 και 76 του Κανονισμού της Βουλή, Μέρος Β΄, σε ό,τι αφορά την τεχνική υποστήριξη για την υποβολή των υποψηφιοτήτων.

Με το άρθρο 5 πολύ σωστά η Βουλή μπορεί να εκδίδει ψηφιακά πιστοποιητικά. Μάλιστα, ο νέος Γενικός Διευθυντής στη Βιβλιοθήκη, ο οποίος έχει και αυτή την αρμοδιότητα, είναι ένας άνθρωπος ο οποίος έχει ασχοληθεί πάρα πολύ με το θέμα της ηλεκτρονικής διοίκησης και διακυβέρνησης και επομένως μπορεί να προσφέρει τις γνώσεις του σε ό,τι αφορά τη διαχείριση και στο να εκδίδονται ψηφιακά πιστοποιητικά.

Τα άρθρα 6 και 7 είναι σχετικά με το θέμα των δικηγόρων. Εδώ δεν ξέρω αν πρέπει να προσεχθεί το γεγονός ότι υπήρξαν ορισμένες αντιρρήσεις από τους δικηγορικούς συλλόγους -και μάλιστα από τον Δικηγορικό Σύλλογο Αθηνών- σε ό,τι αφορά το καθεστώς εργασίας. Να το δούμε αυτό λίγο και να το χτενίσουμε. Έστω με μια γνωμοδότηση της Επιστημονικής Υπηρεσίας της Βουλής να καλύψουμε αυτό το θέμα.

Το άρθρο 8 είναι για τη μετακίνηση του προσωπικού. Πράγματι είναι ένα σημαντικό βήμα, διότι όλες οι μετακινήσεις γίνονταν πάντα με απόφαση του Γενικού Γραμματέα της Βουλής. Σε αυτή την τροποποίηση λέμε ότι στο τελευταίο τρίμηνο του έτους θα υπάρχει έκθεση αναγκών σε ανθρώπινο δυναμικό, ενώ στην προηγούμενη τροποποίηση του Κανονισμού η κάθε Γενική Διεύθυνση ήταν υποχρεωμένη να το κάνει αυτό κάθε τρίμηνο.

Το άρθρο 9 αναφέρεται στους υπηρετούντες ιατρούς στη Βουλή, οι οποίοι παίρνουν τις απολαβές των γιατρών ΕΣΥ και μάλιστα Επιμελητών Α΄. Είναι πολύ σημαντικό αυτό.

Με το άρθρο 10 αποσαφηνίζεται ότι οι διατάξεις για το δημόσιο λογιστικό είναι το άνοιγμα διακριτού λογαριασμού για τη Βουλή.

Στο άρθρο 11 αναφέρεται ότι στη Διεύθυνση Οικονομικών Υπηρεσιών τηρείται υποχρεωτικό ημερολόγιο εντολών μεταφοράς και πίστωσης λογαριασμών που εξοφλούνται μέσω της Τραπέζης της Ελλάδος, χρηματικών ενταλμάτων ή άλλων τίτλων πληρωμής της Βουλής. Αυτό έχει πολύ μεγάλη σημασία, διότι αυτό επικυρώνει την οικονομική αυτονομία της Βουλής. Και είναι σημαντικό.

Όσον αφορά το άρθρο 12, το ίδιο ισχύει για τις δαπάνες.

Το άρθρο 13 αφορά το θέμα της ίδρυσης του Τμήματος Νομικής Υποστήριξης της Βουλής, το οποίο βέβαια ιδρύεται στην Επιστημονική Υπηρεσία της Βουλής και είναι υπό την εποπτεία του σεβαστού μας καθηγητή κ. Μαυριά, του Προέδρου του Επιστημονικού Συμβουλίου της Βουλής. Σε όλα αυτά τα άρθρα δεν είχαμε αντίρρηση. Και σε αυτό το άρθρο δεν έχουμε αντίρρηση, κύριε Πρόεδρε. Έχουμε, όμως, μια επιφύλαξη, κύριε Πρόεδρε, στο σημείο που αναφέρεται στις προσλήψεις δικηγόρων. Να κοιτάξουμε πρώτα να αξιοποιήσουμε το υπάρχον δυναμικό στη Βουλή με απόσπαση στο Τμήμα αυτό της Νομικής Υποστήριξης. Το κόμμα μου, βέβαια, είναι αντίθετο με τις προσλήψεις. Και σε αυτό έχουμε μια επιφύλαξη.

Υπάρχει και το τελευταίο άρθρο, το άρθρο 14, το οποίο αναφέρεται στις δύο γενικές διευθύντριες, οι οποίες δεν εκρίθησαν στην τελευταία αξιολόγηση. Και είναι λογικό και νομίζω και δίκαιο, από τη στιγμή που δεν εκρίθησαν, αλλά είχαν διατελέσει γενικές διευθύντριες -η μία δύο χρόνια και η άλλη τεσσεράμισι χρόνια γενική διευθύντρια- το να πήγαιναν σε μια διεύθυνση των Γενικών Διευθύνσεων και να ήταν διευθύντριες υπό άλλον γενικό διευθυντή καταλαβαίνετε ότι αυτό συνιστά μια κάποια μείωση. Στον στρατό, όπως ξέρετε, ισχύει η αυτόματη αποστρατεία.

Επομένως εδώ βρήκαμε μια μέση λύση, η οποία νομίζω ότι είναι ευνοϊκή. Δηλαδή τοποθετούνται –η λέξη «τοποθετούνται» έχει μεγάλη σημασία- για μια τριετία, κατόπιν αιτήσεώς τους -γιατί και οι δύο συμπληρώνουν σε μια τριετία όλα τα συντάξιμα χρόνια που απαιτούνται για να βγουν στη σύνταξη- εφόσον το ζητήσουν μέσα σε έναν μήνα, με καθήκοντα ειδικού συμβούλου στην Επιστημονική Υπηρεσία, στο Επιστημονικό Συμβούλιο της Βουλής, ώστε να τοποθετούνται σε μια θέση που μπορούν να προσφέρουν.

Για παράδειγμα, μιλάμε για κωδικοποίηση του Α΄ και του Β΄ Μέρους του Κανονισμού της Βουλής. Εκεί η εμπειρία τους μπορεί να βοηθήσει σε ό,τι αφορά αυτόν τον τομέα της κωδικοποίησης. Μπορούν, για παράδειγμα, να ασχολούνται με τις εκδηλώσεις και οτιδήποτε έχει σχέση με το Ίδρυμα της Βουλής. Μπορεί να τους ανατίθενται και καθήκοντα από τον Πρόεδρο του Επιστημονικού Συμβουλίου κι έτσι να είναι σε μια Υπηρεσία τελείως ανεξάρτητη και να μπορέσουν να προσφέρουν τις υπηρεσίες τους.

Βέβαια, αν θελήσουν να φύγουν από εκεί και έχουν τον χρόνο, μπορούν να επανέλθουν στη Βουλή, αλλά πάντοτε με τη θέση προϊσταμένου οργανικής μονάδος της Βουλής.

Με αυτές τις τελευταίες, όπως είπα, παρατηρήσεις μου, εμείς συμφωνούμε σε όλα τα άρθρα, κύριε Πρόεδρε, εκτός βέβαια από την επιφύλαξη των προσλήψεων στην Επιστημονική Υπηρεσία της Βουλής.

Ευχαριστώ πολύ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστούμε, κύριε συνάδελφε.

Ο κ. Χρήστος Παππάς, εισηγητής από τον Λαϊκό Σύνδεσμο - Χρυσή Αυγή, έχει τον λόγο.

**ΧΡΗΣΤΟΣ ΠΑΠΠΑΣ:** Κύριε Πρόεδρε, κυρίες και κύριοι, με τις προτεινόμενες τροποποιήσεις των διατάξεων του Β΄ Μέρους του Κανονισμού της Βουλής, προστίθενται ή αντικαθίστανται διατάξεις δευτερευούσης λειτουργικής σημασίας.

Θέλω όμως να τονίσω, όπως έκανε και ο προλαλήσας, συνολικά για τις τροποποιήσεις που επήλθαν στον Κανονισμό της Βουλής ότι επήλθαν τροποποιήσεις σημαντικές και σκανδαλωδώς αντικοινοβουλευτικές και αντιδημοκρατικές. Φτιάχτηκε ένας νέος Κανονισμός, συνεπέστατος ιδεολογικά προς το κυβερνών κόμμα, ένας Κανονισμός τύπου Μαδούρο.

Ξέρετε ότι το Σύνταγμα, ο Κανονισμός της Βουλής, η λαϊκή κυριαρχία επιβάλλουν την ισονομία στην αντιμετώπιση των Κοινοβουλευτικών Ομάδων και των πολιτικών κομμάτων αλλά και των Βουλευτών, ως αντιπροσώπων του έθνους και επιβάλλεται η ανόθευτη εκδήλωση της λαϊκής θέλησης. Γι’ αυτό γίνονται εκλογές. Κατ’ επέκταση επιβάλλουν και την αντιπροσωπευτικότητα χωρίς αποκλεισμούς στη σύνθεση όλων των οργάνων και του Προεδρείου της ελληνικής Βουλής.

Σε εφαρμογή, λοιπόν, του Κανονισμού της Βουλής ο Ε΄ Αντιπρόεδρος της Βουλής στην παρούσα αλλά και στην προηγούμενη κοινοβουλευτική σύνοδο έπρεπε να προέρχεται από το κόμμα Λαϊκός Σύνδεσμος - Χρυσή Αυγή από το κίνημά μας. Δεν έγινε αυτό με τη σύμφωνη γνώμη όλων των υπολοίπων υμών και καμμιά τροποποίηση του Κανονισμού της Βουλής δεν θα μπορέσει να θεραπεύσει αυτή την καταστρατήγηση της αντιπροσωπευτικότητας και χωρίς αποκλεισμούς των πολιτικών κομμάτων σύνθεσης του Προεδρείου της Βουλής.

Κάνατε ένα πραξικόπημα, εσείς όλοι των κομμάτων του περιβόητου «συνταγματικού τόξου», με τον αποκλεισμό της Χρυσής Αυγής. Φτάσατε στο σημείο να τροποποιήσετε και τη διάταξη που επέβαλε μυστική ψηφοφορία στην εκλογή για τη θέση του Αντιπροέδρου, να την κάνετε εμφανή, έχοντας κατά νου κι έχοντας τον φόβο, επειδή ο συναγωνιστής μας Βουλευτής Κερκύρας Αϊβατίδης έλαβε τριάντα εννιά ψήφους, όταν ήταν υποψήφιος για Αντιπρόεδρος της Βουλής.

Είστε, λοιπόν, συνασπισμένοι όλοι εναντίον μας. Δεν μιλώ, κύριε Πρόεδρε, δεικτικά. Απλώς επισημαίνω την αλήθεια και το δίκαιο. Εξάλλου με δική σας τροποποίηση στην οποία συμφωνήσατε όλοι, αυτή η θέση του Αντιπροέδρου κλάπηκε κατ’ ουσίαν από τη Χρυσή Αυγή και ήδη εκλέχθηκε σε αυτή Βουλευτής από την πέμπτη σε δύναμη Κοινοβουλευτική Ομάδα –δεν έχει καμμία προσωπική μομφή αυτό που αναφέρω, κύριε Πρόεδρε, προς εσάς- από την ομάδα της Αντιπολίτευσης που λέγεται Ποτάμι.

Κάνατε και μία πρόσφατη τροποποίηση και εκλέξατε Αντιπρόεδρο και από τους ΑΝΕΛ και από την Ένωση Κεντρώων. Δηλαδή όλα τα κόμματα του ελληνικού Κοινοβουλίου διαθέτουν Αντιπρόεδρο πλην της Χρυσής Αυγής. Πολύ ωραία! Αυτό που κάνατε, δηλαδή, όλοι σας να έχετε Αντιπρόεδρο και να μην έχει η Χρυσή Αυγή, ο αποκλεισμός, δηλαδή, που έχετε κάνει στην τρίτη πολιτική δύναμη της χώρας, σας εκθέτει στα μάτια του ελληνικού λαού.

Ο ελληνικός λαός ξυπνάει, αρχίζει και καταλαβαίνει. Nα είστε σίγουροι. Εκτίθεστε, ακόμα και όταν οι ροεδρεύοντες στις επιτροπές αλλά και στην λομέλεια θέλουν να διακόπτουν τους ομιλούντες Βουλευτές της Χρυσής Αυγής ή πολλές φορές ακόμα χειρότερα εντελώς αντιδεοντολογικά να σχολιάζουν τον πολιτικό τους λόγο.

Να είστε σίγουροι, κυρίες και κύριοι, ότι αυτά διά της τηλεοράσεως και του καναλιού της Βουλής που είναι και ο μόνος τρόπος να επικοινωνήσουμε με τον ελληνικό λαό, τηλεοπτικά εννοώ, τα καταλαβαίνει ο κόσμος. Σας βλέπει συνασπισμένους, προκειμένου να διαφυλάξετε τα κεκτημένα σας σαράντα τριών χρόνων και επιβραβεύει εμάς τους εθνικιστές, που αντιστεκόμαστε εθνικά εντός και εκτός Βουλής.

Επιβραβεύει εμάς, που καταγγέλλουμε την ανομία σας και τις υπόγειες διασυνδέσεις που έχετε, το αλισβερίσι που κάνετε μέσα εδώ -σου δίνω, μου δίνεις- που είναι εμφανέστατο στις περιπτώσεις ψηφοφορίας για την άρση ασυλίας Βουλευτών –και δεν εννοώ Βουλευτών της Χρυσής Αυγής- και στις περιπτώσεις συστάσεως εξεταστικών επιτροπών.

Προσπαθούν τα κόμματά σας, κυρίες και κύριοι, να επιβεβαιώσουν απολύτως τα λεγόμενα του κ. Παγκάλου, που είχε πει το περίφημο «μαζί τα φάγαμε». Προφανώς ο κ. Πάγκαλος είχε τα κόμματά σας στο μυαλό του.

Επί της ουσίας, δηλαδή, για την τροποποίηση εμείς καταγγέλλουμε τη λογική όλων των άρθρων αλλά και αυτών των σημερινών των «ανούσιων» άρθρων. Καταγγέλλουμε εσάς και εμείς οι εθνικιστές δεν θα χρησιμοποιήσουμε την αστική ευγένεια προς εσάς τους μνημονιακούς και αμερικανόδουλους νεομπολσεβίκους, όπως έκανε ο κ. Τραγάκης της Νέας Δημοκρατίας. Εμείς δεν θα σας δείξουμε ανοχή, δεν θα σας δείξουμε την ανοχή που δείχνουν οι συνοδοιπόροι σας, της ψευτοδεξιάς, της Νέας Δημοκρατίας.

Εμείς σας λέμε ένα βροντερό όχι σε όλες τις διατάξεις, όχι μόνο γιατί καταστρατηγείτε τον κοινοβουλευτισμό και τη δημοκρατία με όλα αυτά που κάνετε, αλλά γιατί είστε επικίνδυνοι για τον λαό και την πατρίδα και θα έχετε όλοι εσείς απέναντί σας το λαϊκό, εθνικιστικό κίνημα της Χρυσής Αυγής και τον ελληνικό λαό.

(Χειροκροτήματα από την πτέρυγα της Χρυσής Αυγής)

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κύριε συνάδελφε.

Τον λόγο έχει η κ. Κοζομπόλη για μια νομοτεχνική βελτίωση.

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ευχαριστώ πολύ.

Έχω μια νομοτεχνική βελτίωση στο δεύτερο και τρίτο εδάφιο της παραγράφου 3 του άρθρου 149 του Β΄ Μέρους του Κανονισμού της Βουλής. Όπως ισχύει, το άρθρο αυτό προβλέπει τη συγκρότηση, τη σύσταση επιτροπής εξέτασης προδικαστικών προσφυγών. Η συγκρότηση της επιτροπής αποτελείται και από έναν δικαστικό και τον αναπληρωτή του ως πρόεδρο. Με την ισχύουσα διάταξη ο Πρόεδρος της Βουλής απευθύνει στους προέδρους ανωτάτων δικαστηρίων της χώρας ερώτημα, προκειμένου να υποδείξουν έκαστος δύο τουλάχιστον ενδιαφερόμενους, εφόσον αυτοί συναινούν. Ο πρόεδρος της επιτροπής και ο αναπληρωτής του επιλέγονται μετά από εισήγηση του Προέδρου της Βουλής.

Αυτό το σημείο αλλάζει και το δεύτερο και τρίτο εδάφιο του άρθρου 149 διατυπώνεται ως εξής: «Η επιτροπή συγκροτείται από έναν δικαστικό λειτουργό των τακτικών διοικητικών δικαστηρίων ως πρόεδρο με τον αναπληρωτή του με πείρα στις δημόσιες συμβάσεις, που υποδεικνύονται κατόπιν σχετικής αίτησής τους από τον Γενικό Επίτροπο της Γενικής Επιτροπείας των Τακτικών Διοικητικών Δικαστηρίων, ένα μέλος του Νομικού Συμβουλίου του Κράτους που ορίζει με τον αναπληρωτή του ο Πρόεδρος του Νομικού Συμβουλίου του Κράτους και ένα μέλος του επιστημονικού προσωπικού της Επιστημονικής Υπηρεσίας της Βουλής που προτείνεται με τον αναπληρωτή του από τον Πρόεδρο του Επιστημονικού Συμβουλίου της Βουλής.

Για τον ορισμό του πρόεδρου της επιτροπής -εδώ είναι η διαφορά- και του αναπληρωτή του ο Πρόεδρος της Βουλής απευθύνει διά του Υπουργού Δικαιοσύνης ερώτημα στον Γενικό Επίτροπο της Γενικής Επιτροπείας των Τακτικών Διοικητικών Δικαστηρίων».

Nα διανεμηθεί, κύριε Πρόεδρε.

Το καταθέτω στα Πρακτικά.

(Στο σημείο αυτό η Βουλευτής κ. Παναγιώτα Κοζομπόλη - Αμανατίδη καταθέτει για τα Πρακτικά την προαναφερθείσα νομοτεχνική βελτίωση, η οποία έχει ως εξής:

(ΑΛΛΑΓΗ ΣΕΛΙΔΑΣ)

(Να μπει η σελίδα 24)

(ΑΛΛΑΓΗ ΣΕΛΙΔΑΣ)

**ΠΡΟΕΔΡΕΥΩΝ (Σπυρίδων Λυκούδης):** Σας ευχαριστώ, κυρία συνάδελφε.

Κύριε Παφίλη, έχετε τον λόγο.

**ΑΘΑΝΑΣΙΟΣ ΠΑΦΙΛΗΣ:** Δεν θα σας απασχολήσω πολύ ούτε μισή ώρα.

Υπάρχουν οπωσδήποτε αλλαγές οι οποίες είναι λειτουργικές αλλαγές και δεν είναι θέμα εάν είναι δευτερεύουσες ή πρωτεύουσες. Εμείς στο μόνο άρθρο που έχουμε κάποιες επιφυλάξεις είναι το άρθρο 10, που αφορά τα μισθολόγια του ΕΣΥ συνολικά. Υπάρχει μια γενικότερη διαφωνία, που έχουμε εκφράσει σε όλα τα προηγούμενα.

Απ’ αυτή την άποψη παρά τις διευκρινίσεις που δόθηκαν για λόγους γενικότερους, ψηφίζουμε σε αυτό το άρθρο «παρών». Στα υπόλοιπα δεν έχουμε καμμία αντίρρηση.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κύριε Παφίλη.

Ο συνάδελφος κ. Δημήτριος Καμμένος, εισηγητής από τους ΑΝΕΛ, έχει τον λόγο.

Κύριε Καμμένε, έχετε τον λόγο.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ευχαριστώ πολύ, κύριε Πρόεδρε.

Αγαπητοί συνάδελφοι, για εμάς τους νεότερους Βουλευτές είναι μια πολύ σημαντική εμπειρία, πρώτα απ’ όλα, κατά την εισαγωγή μας στη Βουλή η αρχική μελέτη του Κανονισμού της Βουλής. Δεν θα κρύψω ότι ήταν ένα κείμενο εκτός των γνωσιακών μας αντικειμένων και ειδικά του δικού μου γνωσιακού αντικειμένου. Είναι ένα κείμενο δύσκολο με πάρα πολλές λεπτομέρειες, ένας καινούργιος κόσμος. Όμως μέσα από τη μελέτη καταφέραμε -άλλος περισσότερο, άλλος λιγότερο- να το κατανοήσουμε και πάνω απ’ όλα να το τηρήσουμε κατά τη διάρκεια του κοινοβουλευτικού μας βίου δύο χρόνια σήμερα.

Ο Κανονισμός της Βουλής είναι ένα κείμενο, το οποίο έχει περάσει-απ’ ό,τι είπε και ο αξιότιμος κ. Τραγάκης που είναι ο παλαιότερος όλων ημών εδώ στο Κοινοβούλιο- από πάρα πολλές αλλαγές, πολλές τροποποιήσεις και θα συμφωνήσω μαζί του.

Η βασική σημείωση που έχω κάνει για τα δύο πρώτα κομμάτια, είναι ο εκσυγχρονισμός και η κωδικοποίηση. Είναι ένα κείμενο το οποίο πρέπει να εκσυγχρονιστεί και εκσυγχρονίζεται με τις προσπάθειες και τις εισηγήσεις του αξιότιμου κ. Βούτση, του σημερινού Πρόεδρου της Βουλής. Η δική μας Κυβέρνηση ήθελε να φέρει αυτές τις αλλαγές και να ξεκινήσει ο εκσυγχρονισμός, η διαφάνεια αλλά και η οργάνωση του ίδιου του Κοινοβουλίου μέσω του Κανονισμού, ο οποίος είναι και το κείμενο, το οποίο διέπει τις λειτουργίες όλης της Βουλής.

Πολύ σημαντική συνεισφορά ήταν, και είναι και θα είναι, η γνώση και η εμπειρία και οι εισηγήσεις τόσο του καθηγητού, του κ. Μαυριά, όσο και των παλαιότερων συναδέλφων όπως είναι ο κ. Τραγάκης, αλλά και των υπαλλήλων της Βουλής και των Γενικών Διευθύνσεων, διότι δεν μπορεί κανένας, παρά μόνο μέσα από την πολύ μεγάλη εμπειρία, να φέρει και να εκσυγχρονίσει οτιδήποτε έχει να κάνει με έναν Κανονισμό, ο οποίος θα διέπει τη λειτουργία του Κοινοβουλίου. Η εμπειρία είναι αυτή η οποία δείχνει τον σωστό δρόμο και αποφεύγονται τα λάθη και γίνεται ένας Κανονισμός ή, αν θέλετε, ένα διοικητικό κείμενο στην πράξη λειτουργικό και όχι μόνο στα χαρτιά.

Το ότι η Βουλή θα γίνει ένα κέντρο παροχής ψηφιακής υπογραφής, νομίζω ότι θα είναι κάτι που είναι εξαιρετικά σημαντικό και για το υπόλοιπο δημόσιο. Ας πρωτοστατήσει η Βουλή, ας βγουν τα ψηφιακά πιστοποιητικά τα οποία ισχύουν με πολλούς τρόπους –να μην το αναλύσουμε τώρα- στην καθημερινή μας ζωή. Οι νεότεροι ημών βλέπουμε τα παιδιά μας να ζουν με ψηφιακές υπογραφές, να συναλλάσσονται, να κάνουν αγοραπωλησίες ή να παίρνουν έγγραφα από ιδιωτικές εταιρείες με ψηφιακή υπογραφή. Είναι ένα πολύ καλό σημείο για να ξεκινήσει, αν θέλετε, και μέσα από τη Βουλή αυτός ο εκσυγχρονισμός.

Οι αξιολογήσεις, όπως είπαμε, των διευθυντών ήταν μια πολύ σημαντική διαδικασία. Πρώτη φορά έτυχε να την κατανοήσω και να τη δω και να τη ζήσω αλλά και να συμμετέχω σε αυτή στον δημόσιο βίο. Έχοντας περάσει πολλά χρόνια στον ιδιωτικό τομέα, θα ήθελα να πω ότι οι αξιολογήσεις υπάρχουν σε όλα τα επίπεδα με πολύ διαφορετικό τρόπο, αλλά και με σχετικά παρόμοια διαδικασία με αυτή που ακολούθησε η Βουλή.

Νομίζω ότι το βασικότερο κομμάτι που ζήσαμε φέτος μέσα στο Κοινοβούλιο και στην Επιτροπή Κανονισμού, είναι οι αξιολογήσεις. Είδαμε τη διαδικασία, καταλάβαμε το δύσκολο του έργου, την αντικειμενικότητα του έργου, την επιστημοσύνη που πρέπει να έχουν όλοι όσοι συμμετέχουν στην Επιτροπή Αξιολόγησης, το πόσο δύσκολη δουλειά είναι. Αυτό φάνηκε και από τις ερωτήσεις πολλών συνάδελφων, κάποιες από τις οποίες ήταν και καχύποπτες.

Εδώ πρέπει να πω ότι δεν είναι κακό να έχουμε καχύποπτες ή αν θέλετε εκ του πονηρού ερωτήσεις. Αυτές είναι πιο δημιουργικές, νομίζω, από όλες τις υπόλοιπες και οι απαντήσεις που δόθηκαν από τα μέλη της επιτροπής, διέλυσαν κάθε απορία για την αντικειμενικότητα, τη διαφάνεια, τη λήψη της απόφασης και την τελική διάκριση των διευθυντών, όπως έγινε αυτή η αξιολόγηση. Νομίζω ότι είναι ένας πολύ καλός μπούσουλας, μια καλή αρχή, για να συνεχίσει με αυτόν τον τρόπο η ελληνική Βουλή.

Θα κάνω ένα μικρό σχόλιο για τη Χρυσή Αυγή. Είναι απαράδεκτο το να μιλούν από τα έδρανα της Βουλής και ειδικά από αυτό το Βήμα, άνθρωποι οι οποίοι έχουν καταλύσει ή θα ήθελαν να καταλύσουν την κοινοβουλευτική δημοκρατία, όταν αυτή η ίδια η κοινοβουλευτική δημοκρατία τους δίνει το δικαίωμα και το βήμα να ομιλούν. Όλοι είμαστε υπόλογοι στον ελληνικό λαό. Ο Κανονισμός της Βουλής είναι ένα κείμενο, αλλά η ψήφος του λαού νομίζω είναι αυτή η οποία στο τέλος της ημέρας κρίνει τους πάντες και όχι το τι θα πούμε από το Βήμα αυτό έστω για δύο, για τρία ή για πέντε λεπτά.

Είναι πολύ σημαντικό ότι η Βουλή πλέον και ο Οργανισμός Βουλή, αν μου επιτρέπεται να πω, θα γίνει αυτόνομος. Είναι πολύ σημαντική η αυτονομία, διότι θα μας δώσει τον τρόπο να διαχειριζόμαστε τα του οίκου μας με διαφάνεια και αυστηρούς ελέγχους, όπως τις προμήθειες, τις αξιολογήσεις, τις μετακινήσεις μετακλητών, τις προσλήψεις που δεν θα γίνονται, αλλά θα κοιτάμε να εξοικονομούμε χρήματα σε νέα οργανογράμματα, με μετακίνηση θέσεων εκεί που αλλάζουν, παρά προσλαμβάνοντας νέους ανθρώπους. Κατ’ αυτόν τον τρόπο, λοιπόν, θα εξορθολογήσουμε και θα αξιοποιήσουμε το ανθρώπινο δυναμικό -τα βιογραφικά που υπάρχουν μέσα στη Βουλή είναι πάρα πολλά και πολύ άξια- και δεν θα δημιουργήσουμε νέα έξοδα.

Γνωρίζω ότι ο Πρόεδρος και όλες οι Υπηρεσίες έχουν πέσει με πολύ μεγάλο σθένος επάνω στο θέμα των εξόδων και της διαχείρισης και αυτό φαίνεται και από τον τρόπο που γίνονται πλέον με διαφάνεια όλες οι προμήθειες και το πώς θα γίνονται πλέον μέσω της Τράπεζας της Ελλάδος κι όλες οι πληρωμές, έτσι ώστε να υπάρχει ένας κεντρικός έλεγχος.

Κλείνοντας θέλω να πω, πως ό,τι κείμενο και να υπάρξει και σε οποιαδήποτε δομή του κράτους ή του ιδιωτικού φορέα, το σημαντικότερο είναι οι άνθρωποι οι οποίοι θα το υλοποιήσουν, να πιστεύουν σε αυτό. Για να πιστέψουν οι άνθρωποι σε αυτό -και αυτοί που πρέπει να πιστέψουν στον Κανονισμό είμαστε εμείς οι τριακόσιοι και όλοι οι υπάλληλοι της Βουλής- θα πρέπει να έχουμε μια έμπνευση. Η έμπνευση έρχεται από το Προεδρείο, από την Κυβέρνηση, από την Αντιπολίτευση, από όλους εμάς.

Άρα χρειάζεται όλοι να σεβόμαστε τον Κανονισμό, έτσι ώστε να εμπνέουμε όλους στην ορθή του υλοποίηση, διότι ο σκοπός της είναι να λειτουργήσει δημοκρατικά, έντιμα και με διαφάνεια και όχι για κανένα πολιτικό όφελος σε σύντομο χρονικό διάστημα ή αν θέλετε σε μακρύτερο χρονικό διάστημα.

Ως Ανεξάρτητοι Έλληνες ψηφίζουμε τον Κανονισμό.

Ευχαριστώ πολύ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστούμε, κύριε συνάδελφε.

Ο εισηγητής της Ένωσης Κεντρώων, ο συνάδελφος κ. Καβαδέλλας, έχει τον λόγο.

**ΔΗΜΗΤΡΙΟΣ ΚΑΒΑΔΕΛΛΑΣ:** Ευχαριστώ πολύ, κύριε Πρόεδρε.

Κυρίες και κύριοι συνάδελφοι, ψηφίζουμε σήμερα κάποιες διατάξεις του Κανονισμού της Βουλής, οι οποίες σκοπό φέρεται να έχουν το νοικοκύρεμα, τον εξορθολογισμό κι εν πάση περιπτώσει τη βελτίωση της λειτουργίας του Κοινοβουλίου. Αυτή είναι η δική σας πρόταση και δείχνοντας πνεύμα καλής θέλησης τοποθετηθήκαμε και εμείς θετικά υπέρ αυτών και στη συζήτηση που έλαβε χώρα στην επιτροπή.

Αυτή, άλλωστε, είναι και η δική μας ζέση και αγωνία, το πώς θα βελτιώσουμε αφ’ ενός τη λειτουργία και αφ’ ετέρου την εικόνα της Βουλής του Κοινοβουλίου προς τα έξω, να λειτουργήσουν τα πράγματα, επιτέλους, προς την σωστή κατεύθυνση τόσο εντός του Κοινοβουλίου όσο και εκτός αυτού. Αυτό είναι το ζητούμενο.

Η απεξάρτηση του προϋπολογισμού της Βουλής από τη σχέση εξαρτήσεως από τον δημόσιο προϋπολογισμό σίγουρα μπορεί να λύσει κάποια θέματα και φυσικά να μην υπάρχουν φαινόμενα κακοδιαχείρισης, τα οποία δεν έχω σήμερα, βέβαια, λόγο να πιστέψω πως θα συμβούν, πλην όμως επειδή πολλά έχουν συμβεί στην Ελλάδα, εμείς έχουμε τη διάθεση να παρακολουθήσουμε από κοντά το ζήτημα.

Επίσης διάφορες άλλες διατάξεις που αφορούν τη σχέση Βουλής και εργαζομένων, σε αυτή σίγουρα θα βελτιώσουν την ποιότητα του ανθρώπινου δυναμικού, γεγονός που θα αποβεί προς όφελος όλων.

Όμως υπάρχουν πολλά αγκάθια. Κάνω έκκληση από το Βήμα αυτό, να εγκύψουμε και σε άλλα σοβαρά ζητήματα, τα οποία ίσως να θίξουμε και να προσεγγίσουμε σε μεταγενέστερες συνεδριάσεις.

Για παράδειγμα πρέπει να βρεθεί ένας τρόπος, να μη φέρνει τελευταία στιγμή η εκάστοτε κυβέρνηση -επί του προκειμένου η σημερινή- νομοσχέδια και να τα περνάει με τη διαδικασία του επείγοντος ή του κατεπείγοντος καταχρηστικά. Το εννοώ αυτό που λέω, το «καταχρηστικά», διότι τα περισσότερα νομοσχέδια έτσι εισήχθησαν τελευταία στιγμή και δεν είχαμε τον χρόνο ούτε να τα μελετήσουμε ούτε να μπορέσουμε μελετώντας τα, να έχουμε άποψη σωστότερη και εποικοδομητικότερη, για να προτείνουμε και εμείς κάτι επ’ αυτών.

Παραδείγματος χάριν, γίνεται κατάχρηση με τη κατάθεση τροπολογιών. Ανεβαίνει στο Βήμα ο Βουλευτής να μιλήσει και εκείνη τη στιγμή κατατίθενται τροπολογίες. Πώς θα προετοιμαστεί ο Βουλευτής να μιλήσει; Μαριονέτα γίνεται, αυτογελοιοποιείται, αισθάνεται ότι είναι εκεί Βουλευτής, για να είναι δήθεν κάποιος επάνω και να υπάρχει μια δήθεν αντιπολιτευτική τακτική και λογική.

Εν πάση περιπτώσει και άλλα θέματα δεν γίνονται με τον προσήκοντα τρόπο και άλλα θέματα δεν λειτουργούν σωστά. Υπάρχει μια δυσλειτουργία. Υπάρχει έλλειμμα αξιοπιστίας και εμπιστοσύνης στα μάτια του ελληνικού λαού, ο οποίος πρέπει να είναι το κύριο μέλημά μας. Γι’ αυτό είμαστε εδώ.

Να φέρω ένα παράδειγμα δυσλειτουργίας. Είναι οι ταυτόχρονες λειτουργίες πολλών επιτροπών, στην αίθουσα 223 η άλφα επιτροπή, στην αίθουσα της Γερουσίας η βήτα. Τυχαίνει, όμως, τα μικρά κόμματα -επειδή εμείς δεν έχουμε πολλούς Βουλευτές- να έχουν Βουλευτές σε δύο και τρεις επιτροπές, που συμβαίνει καμμία φορά να λειτουργούν και ταυτόχρονα. Εκεί αναγκάζεται ο Βουλευτής να τρέχει από αίθουσα σε αίθουσα. Πρέπει αυτό το ζήτημα να λυθεί. Ίσως πρέπει να οριστεί μία αίθουσα για όλες τις επιτροπές, ίσως να βγει ένας μπούσουλας, ένας κατάλογος σε ποιες επιτροπές είναι κάποιοι Βουλευτές, ούτως ώστε να μην πέφτουν ταυτόχρονα.

Ο Κανονισμός της Βουλής αποτελεί τον τύπο -και όταν λέμε τον τύπο εννοούμε την τυπολογία- πάνω στον οποίο στηρίζεται όλο το οικοδόμημα της λειτουργίας του Κοινοβουλίου. Αντιλαμβανόμαστε όλοι πόσο σημαντικό είναι αυτό. Και ο Γκαίτε έλεγε πως ο τύπος είναι ο ομογάλακτος αδερφός της ελευθερίας και ορκισμένος εχθρός της αυθαιρεσίας. Φρονώ, λοιπόν, πως μεγαλύτερη απήχηση δεν θα μπορούσαν να έχουν αυτά τα λόγια, παρά στη συγκεκριμένη περίπτωση.

Με τις σκέψεις αυτές, εύχομαι να εισακουστούν οι δικές μας προτροπές και να βοηθήσουμε όλοι μαζί στη βελτίωση των συνθηκών και όχι στην εξυπηρέτηση μικροκομματικών συμφερόντων, ενθυμούμενοι την υποχρέωση που έχουμε όλοι αναλάβει. Έχουν να γίνουν ακόμη πάρα πολλά για την ουσιαστική βελτίωση του Κανονισμού.

Με την επιφύλαξη επί των προσλήψεων, υπερψηφίζουμε και αναμένουμε. Ευχαριστώ πολύ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστώ, κύριε συνάδελφε.

Ο συνάδελφος κ. Γιώργος Αμυράς από το Ποτάμι έχει τον λόγο.

**ΓΕΩΡΓΙΟΣ ΑΜΥΡΑΣ:** Ευχαριστώ, κύριε Πρόεδρε.

Κυρίες και κύριοι συνάδελφοι, θα είμαι σύντομος, δεδομένου ότι ο εκπρόσωπος του Ποταμιού και νυν Προεδρεύων, ο κ. Σπύρος Λυκούδης, στην Επιτροπή του Κανονισμού όλους αυτούς τους μήνες έχει κάνει δουλειά, που νομίζω εξήντλησε όλα τα περιθώρια σχολιασμού.

Ωστόσο, θα πω δύο πολύ σύντομα πράγματα. Κατ’ αρχάς να πω ότι υπερψηφίζουμε ενδεικτικά για δύο λόγους. Πρώτον, γιατί το λογιστικό σύστημα της Βουλής διασυνδέεται με το λογιστικό σύστημα της Γενικής Γραμματείας Πληροφοριακών Συστημάτων. Έτσι, θα υπάρχει έλεγχος δαπανών. Θα υπάρχει ένας τύπος ελέγχου, που νομίζω είναι ο αρμόζων για το ελληνικό Κοινοβούλιο. Παύει, επίσης, να είναι προστατευμένο περιβάλλον η Βουλή, δεδομένου ότι διασυνδέεται με το Γραφείο Διαχείρισης Ψηφιακών Πιστοποιητικών.

Εν κατακλείδι, θα σας πω το εξής: Αν το ελληνικό Κοινοβούλιο, ο τρόπος που συνεδριάζει, που λειτουργεί, που παράγει έργο, ήταν ένα πρόγραμμα σε υπολογιστή, θα έλεγα ότι σήμερα λειτουργικά αναβαθμίζεται. Το Ποτάμι υπερψηφίζει.

Ευχαριστώ πολύ.

**ΠΡΟΕΔΡΕΥΩΝ (Σπυρίδων Λυκούδης):** Ευχαριστούμε, κύριε Αμυρά.

Θα λάβει κάποιος τον λόγο από τη Δημοκρατική Συμπαράταξη; Ο κ. Παπαθεοδώρου ή ο κ. Κεγκέρογλου;

**ΒΑΣΙΛΕΙΟΣ ΚΕΓΚΕΡΟΓΛΟΥ:** Κανείς, κύριε Πρόεδρε.

**ΠΡΟΕΔΡΕΥΩΝ (Σπυρίδων Λυκούδης):** Υπάρχει κάποιος Κοινοβουλευτικός Εκπρόσωπος που θα ήθελε να λάβει τον λόγο; Κανείς.

Κάποιος συνάδελφος που θα ήθελε τον λόγο; Κανείς.

Κύριε Πρόεδρε, θα θέλατε τον λόγο;

**ΝΙΚΟΛΑΟΣ ΒΟΥΤΣΗΣ (Πρόεδρος της Βουλής):** Όχι, κύριε Πρόεδρε.

**ΠΡΟΕΔΡΕΥΩΝ (Σπυρίδων Λυκούδης):** Θα περάσουμε, λοιπόν, στην ψηφοφορία.

Κυρίες και κύριοι συνάδελφοι, κηρύσσεται περαιωμένη η συζήτηση επί της αρχής, των άρθρων και του συνόλου της πρότασης του Προέδρου της Βουλής: «Για την τροποποίηση διατάξεων του Κανονισμού της Βουλής - Μέρος Β΄ (ΦΕΚ 51 Α΄/10.4.1997) και Μέρος Κοινοβουλευτικό (ΦΕΚ 106 Α΄/24.6.1987), όπως ισχύει».

Ερωτάται το Σώμα: Γίνεται δεκτή η πρόταση επί της αρχής;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς η πρόταση του Προέδρου της Βουλής: «Για την τροποποίηση διατάξεων του Κανονισμού της Βουλής - Μέρος Β΄ (ΦΕΚ 51 Α΄/10.4.1997) και Μέρος Κοινοβουλευτικό (ΦΕΚ 106 Α΄/24.6.1987), όπως ισχύει» έγινε δεκτή επί της αρχής κατά πλειοψηφία.

Εισερχόμαστε στην ψήφιση των άρθρων. Η ψήφισή τους θα γίνει χωριστά.

Ερωτάται το Σώμα: Γίνεται δεκτό το άρθρο 1 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 1 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 2 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 2 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 3 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 3 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 4 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 4 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 5 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 5 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 6 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 6 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 7 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 7 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 8 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 8 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 9 της πρότασης ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 9 της πρότασης έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 10 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Παρών.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 10 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 11 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 11 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 12 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 12 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 13 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 13 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 14 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Παρών.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 14 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 15 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 15 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 16 ως έχει;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το άρθρο 16 έγινε δεκτό ως έχει κατά πλειοψηφία.

Ερωτάται το Σώμα: Γίνεται δεκτό το άρθρο 17;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το νέο άρθρο 17 έγινε δεκτό κατά πλειοψηφία.

Εισερχόμαστε στην ψήφιση του ακροτελεύτιου άρθρου.

Ερωτάται το Σώμα: Γίνεται δεκτό το ακροτελεύτιο άρθρο της πρότασης;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Το ακροτελεύτιο άρθρο έγινε δεκτό κατά πλειοψηφία.

Συνεπώς η πρόταση του Προέδρου της Βουλής: «Για την τροποποίηση διατάξεων του Κανονισμού της Βουλής - Μέρος Β΄ (ΦΕΚ 51 Α΄/10.4.1997) και Μέρος Κοινοβουλευτικό (ΦΕΚ 106 Α΄/24.6.1987), όπως ισχύει» έγινε δεκτή επί της αρχής και επί των άρθρων.

Προχωρούμε στην ψήφιση της πρότασης και στο σύνολο.

Ερωτάται το Σώμα: Γίνεται δεκτή η πρόταση και στο σύνολο;

**ΠΑΝΑΓΙΩΤΑ ΚΟΖΟΜΠΟΛΗ - ΑΜΑΝΑΤΙΔΗ:** Ναι.

**ΙΩΑΝΝΗΣ ΤΡΑΓΑΚΗΣ:** Ναι.

**ΘΕΟΔΩΡΟΣ ΠΑΠΑΘΕΟΔΩΡΟΥ:** Ναι.

**ΧΡΗΣΤΟΣ ΠΑΠΠΑΣ:** Όχι.

**ΑΘΑΝΑΣΙΟΣ ΠΑΦΙΛΗΣ:** Ναι.

**ΔΗΜΗΤΡΙΟΣ ΚΑΜΜΕΝΟΣ (Η΄ Αντιπρόεδρος της Βουλής):** Ναι.

**ΔΗΜΗΤΡΙΟΣ ΚΑΒΑΔΕΛΛΑΣ:** Ναι.

**ΓΕΩΡΓΙΟΣ ΑΜΥΡΑΣ:** Ναι.

**ΠΡΟΕΔΡΕΥΩΝ (Σπυρίδων Λυκούδης):** Η πρόταση έγινε δεκτή και στο σύνολο κατά πλειοψηφία.

Συνεπώς η πρόταση του Προέδρου της Βουλής: «Για την τροποποίηση διατάξεων του Κανονισμού της Βουλής - Μέρος Β΄ (ΦΕΚ 51 Α΄/10.4.1997) και Μέρος Κοινοβουλευτικό (ΦΕΚ 106 Α΄/24.6.1987), όπως ισχύει» έγινε δεκτή κατά πλειοψηφία επί της αρχής, επί των άρθρων και του συνόλου και έχει ως εξής:

(Να καταχωριστεί το κείμενο της πρότασης σελ. 49.α.)

**ΠΡΟΕΔΡΕΥΩΝ (Σπυρίδων Λυκούδης):** Κυρίες και κύριοι συνάδελφοι, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών ως προς την ψήφιση στο σύνολο της παραπάνω πρότασης του Προέδρου της Βουλής.

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Σπυρίδων Λυκούδης):** Συνεπώς το Σώμα παρέσχε τη ζητηθείσα εξουσιοδότηση.

Κυρίες και κύριοι συνάδελφοι, δέχεστε στο σημείο αυτό να λύσουμε τη συνεδρίαση;

**ΟΛΟΙ ΟΙ ΒΟΥΛΕΥΤΕΣ:** Μάλιστα, μάλιστα.

**ΠΡΟΕΔΡΕΥΩΝ (Σπυρίδων Λυκούδης):** Με τη συναίνεση του Σώματος και ώρα 11.04΄ λύεται η συνεδρίαση για αύριο, ημέρα Τετάρτη 26 Ιουλίου 2017 και ώρα 10.00΄, με αντικείμενο εργασιών του Σώματος νομοθετική εργασία: μόνη συζήτηση και ψήφιση επί της αρχής, των άρθρων και του συνόλου του σχεδίου νόμου του Υπουργείου Εσωτερικών: «Ρυθμίσεις για τον εκσυγχρονισμό του θεσμικού πλαισίου οργάνωσης και λειτουργίας των Δημοτικών Επιχειρήσεων Ύδρευσης Αποχέτευσης (Δ.Ε.Υ.Α.) - Ρυθμίσεις σχετικές με την οργάνωση, τη λειτουργία, τα οικονομικά και το προσωπικό των Ο.Τ.Α.. Ευρωπαϊκοί Όμιλοι Εδαφικής Συνεργασίας. Μητρώο Πολιτών και άλλες διατάξεις.».

**Ο ΠΡΟΕΔΡΟΣ ΟΙ ΓΡΑΜΜΑΤΕΙΣ**